CELEX: 
Language: fi
Date: 2020-07-17 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2016/1011 täydentämisestä selostuksen vähimmäissisällön osalta ilmoitettaessa, miten ympäristöön, yhteiskuntaan ja hyvään hallintotapaan liittyvät tekijät otetaan huomioon vertailuarvojen menetelmissä

EUROOPAN
                            KOMISSIO
                                                      Bryssel 17.7.2020
                                                      C(2020) 4748 final
                     KOMISSION DELEGOITU ASETUS (EU) …/…,
                                      annettu 17.7.2020,
       Euroopan parlamentin ja neuvoston asetuksen (EU) 2016/1011 täydentämisestä
   selostuksen vähimmäissisällön osalta ilmoitettaessa, miten ympäristöön, yhteiskuntaan
         ja hyvään hallintotapaan liittyvät tekijät otetaan huomioon vertailuarvojen
                                         menetelmissä
                           (ETA:n kannalta merkityksellinen teksti)
FI                                                                                       FI
 ---pagebreak---                                                 PERUSTELUT
   1.        DELEGOIDUN SÄÄDÖKSEN TAUSTA
   1.1.      Yleinen tausta
   Vuonna 2015 Euroopan unioni allekirjoitti Pariisin ilmastosopimuksen. Ilmastosopimuksessa
   asetetaan tavoitteeksi torjua ilmastonmuutosta entistä tehokkaammin muun muassa
   varmistamalla, että investointivirrat tukevat vähän kasvihuonekaasupäästöjä tuottavaa ja
   ilmastokestävää kehitystä.
   Euroopan vihreän kehityksen ohjelmaa koskevassa tiedonannossa vahvistetaan tarve pitkän
   aikavälin signaaleille, joilla rahoitus- ja pääomavirtoja ohjataan ympäristösijoittamiseen ja
   vältetään hukkainvestointeja. Tällä delegoidulla säädöksellä edistetään tätä erityistavoitetta.
   Se on samalla jatkoa aiemmalle, maaliskuussa 2018 julkaistulle kestävän kasvun rahoitusta
   koskevalle toimintasuunnitelmalle, jossa esiteltiin kunnianhimoinen ja kokonaisvaltainen
   kestävää rahoitusta koskeva strategia pääomavirtojen ohjaamiseksi kestäviin investointeihin
   kestävän ja osallistavan kasvun saavuttamiseksi.
   Yleisemmin tarkasteltuna Euroopan vihreän kehityksen ohjelma on Euroopan unionin vastaus
   ilmasto- ja ympäristöuhkiin, jotka ovat tämän sukupolven suurin haaste. Se on uusi
   kasvustrategia, jonka tavoitteena on tehdä EU:sta oikeudenmukainen ja vauras yhteiskunta, jonka
   talous on moderni, resurssitehokas ja kilpailukykyinen, jossa kasvihuonekaasujen nettopäästöistä
   pyritään eroon vuoteen 2050 mennessä ja jossa ympäristöä ja ihmisten terveyttä suojellaan ja
   kasvuun pyritään lisäämättä resurssien käyttöä. Koska alkavalla vuosikymmenellä yritysten ja
   kotitalouksien on tehtävä suurin osa kestävistä investoinneista, on ratkaisevan tärkeää antaa
   selkeitä pitkän aikavälin signaaleja, joilla sijoittajia ohjataan kestäviin investointeihin .
   Euroopan parlamentin ja neuvoston asetuksella (EU) 2016/10111, jäljempänä
   ’vertailuarvoasetus’, otettiin käyttöön yhteinen kehys, jolla varmistetaan rahoitusvälineissä,
   rahoitussopimuksissa tai sijoitusrahastoissa käytettävien vertailuarvojen tarkkuus ja
   koskemattomuus Euroopan unionissa. Näin pyritään edistämään sisämarkkinoiden toimintaa
   ja saavuttamaan samalla korkeatasoinen kuluttajan- ja sijoittajansuoja.
   Komissio julkaisi 24 päivänä toukokuuta 2018 kestävän kasvun rahoitusta koskevan
   toimintasuunnitelman mukaisesti vertailuarvoasetuksen muuttamista koskevan ehdotuksensa,
   jossa se esitti unionissa käytettävien vähähiilisyyden vertailuarvojen menetelmiä koskevia
   standardeja.
   Euroopan parlamentin ja neuvoston asetuksella (EU) 2019/20892 otetaan käyttöön uusi
   vertailuarvokategoria, niin kutsutut EU:n ilmastovertailuarvot (EU:n ilmastosiirtymää
   koskeva vertailuarvo ja EU:n Pariisin sopimuksen mukainen vertailuarvo), ja säädetään
   kestävyyteen liittyvien tietojen antamisesta kaikkien vertailuarvojen osalta.
   1.2.      Delegoidun asetuksen tavoite
   Tämän delegoidun asetuksen tavoitteena on vahvistaa selostuksen vähimmäissisältö
   ilmoitettaessa, miten ympäristöön, yhteiskuntaan ja hyvään hallintotapaan, jäljempänä ’ESG’,
   1
           Euroopan parlamentin ja neuvoston asetus (EU) 2016/1011, annettu 8 päivänä kesäkuuta 2016,
           rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen
           mittaamisessa käytettävistä indekseistä ja direktiivien 2008/48/EY ja 2014/17/EU sekä asetuksen (EU)
           N:o 596/2014 muuttamisesta (EUVL L 171, 29.6.2016, s. 1).
   2
           Euroopan parlamentin ja neuvoston asetus (EU) 2019/2089 annettu 27 päivänä marraskuuta 2019,
           asetuksen (EU) 2016/1011 muuttamisesta EU:n ilmastosiirtymää koskevien vertailuarvojen, EU:n
           Pariisin sopimuksen mukaisten vertailuarvojen ja vertailuarvojen kestävyyteen liittyvien tietojen
           antamisen osalta (EUVL L 317, 9.12.2019, s. 17).
FI                                                        1                                                     FI
 ---pagebreak---    liittyvät tekijät otetaan huomioon vertailuarvojen menetelmien keskeisissä osissa kunkin
   vertailuarvon osalta, lukuun ottamatta korkokantojen ja ulkomaan valuutan vertailuarvoja, ja
   lisäksi tällä asetuksella vahvistetaan käytettävä vakiomuoto.
   1.3.      Oikeudellinen tausta
   Tämä delegoitu asetus perustuu vertailuarvoasetuksen 13 artiklan 2 a kohdassa säädettyyn
   toimivallan siirtoon.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Komissio       perusti    kesäkuussa 2018 kestävää rahoitusta käsittelevän teknisen
   asiantuntijaryhmän. Asiantuntijaryhmän tehtävänä oli muun muassa esittää komissiolle
   suosituksia osana vertailuarvoselvitystä annettavia ESG-tietoja koskevista vaatimuksista.
   Asiantuntijaryhmä julkaisi kesäkuussa 2019 kertomuksen väliaikaisen version, josta
   pyydettiin toimittamaan palautetta kesän 2019 aikana.
   Asiantuntijaryhmä julkaisi lopullisen kertomuksensa 30 päivänä syyskuuta 2019. Lopullinen
   kertomus                        on                     saatavilla                  osoitteessa
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Komission yksiköt pitivät syksyllä 2019 ja vuoden 2020 alkupuoliskolla sidosryhmien kanssa
   kokouksia, joissa keskusteltiin tulevista delegoiduista toimista. Paremman sääntelyn
   suuntaviivojen mukaisesti delegoitujen säädösten luonnokset julkaistiin paremman sääntelyn
   portaalissa huhti-toukokuussa 2020 pidettyä neliviikkoista palautejaksoa varten. Palautetta
   saatiin yhteensä 36 sidosryhmältä. Lisäksi delegoitujen säädösten luonnokset esiteltiin
   jäsenvaltioiden asiantuntijoille toukokuussa 2020 pidetyssä Euroopan arvopaperikomitean
   asiantuntijaryhmän kokouksessa, jossa jäsenvaltioiden asiantuntijat keskustelivat niistä ja
   johon osallistui Euroopan parlamentin tarkkailijoita.
   3.        VAIKUTUSTENARVIOINTI
   Vertailuarvoasetuksen, sellaisena kuin se on muutettuna asetuksella (EU) 2019/2089,
   mukaisesti komissiolla on toimivalta määrittää vertailuarvoja koskevia kestävyyteen liittyviä
   toimenpiteitä. Tämä koskee kolmea näkökohtaa: EU:n ilmastosiirtymää koskevien
   vertailuarvojen ja EU:n Pariisin sopimuksen mukaisten vertailuarvojen laatimisessa
   sovellettavat vähimmäisvaatimukset, selostuksen vähimmäissisältö ilmoitettaessa, miten
   ympäristöön, yhteiskuntaan ja hyvään hallintotapaan, jäljempänä ’ESG’, liittyvät tekijät
   otetaan huomioon vertailuarvojen menetelmien keskeisissä osissa, sekä tiedot, jotka
   vertailuarvojen hallinnoijan on annettava vertailuarvoselvityksessä, siitä, miten ESG-tekijät
   otetaan huomioon.
   Komissio antoi kestävää rahoitusta käsittelevän teknisen asiantuntijaryhmän, jäljempänä
   ’asiantuntijaryhmä’, tehtäväksi laatia teknisiä suosituksia kaikista näistä näkökohdista.
   Asiantuntijaryhmä julkaisi ilmastovertailuarvoja ja vertailuarvojen ESG-tietojen antamista
   koskevan lopullisen kertomuksensa syyskuussa 2019 tehtyään lukuisia kertoja yhteistyötä
   sidosryhmien kanssa pyöreän pöydän tapaamisten, työpajojen ja kesällä 2019 pidetyn
   kuusiviikkoisen palautepyyntöjakson puitteissa.
   Asiantuntijaryhmän kertomus
   Asiantuntijaryhmän kertomus sisältää useita vähimmäisvaatimuksia EU:n ilmastosiirtymää
   koskevien vertailuarvojen ja EU:n Pariisin sopimuksen mukaisten vertailuarvojen laatimista
FI                                                  2                                             FI
 ---pagebreak---    varten sekä ESG-tietojen antamista koskevat vähimmäisvaatimukset, joita olisi sovellettava
   kaikkiin vertailuarvoihin muutamia poikkeuksia lukuun ottamatta.
   Komissio on ottanut huomioon kaikki saamansa kannanotot, mukaan lukien
   asiantuntijaryhmän kertomuksen ja asiantuntijaryhmän palautepyynnön perusteella saadut
   vastaukset sekä sidosryhmien komissiolle esittämät näkemykset, joita ne ovat esittäneet
   kahdenvälisissä tapaamisissa ja neuvottelupuheluissa.
   Komissio on yleisesti ottaen asiantuntijaryhmän lähestymistavan kannalla, mutta delegoidut
   säädökset poikkeavat kuitenkin asiantuntijaryhmän kertomuksesta useiden eri näkökohtien
   osalta, erityisesti ESG-tietojen antamista koskevien vaatimusten osalta. Tavoitteena on
   virtaviivaistaa ja yksinkertaistaa asiantuntijaryhmän lähestymistapaa, jotta voidaan selkeyttää
   indikaattoreita ja tietoja, jotka vertailuarvojen hallinnoijien on määrä antaa. Muutokset
   esitetään yksinkertaisin sananmuodoin, ja ne selkeyttävät asiantuntijaryhmän esittämiä
   teknisiä suosituksia, lisäävät avoimuutta ja parantavat ennakoitavuutta vertailuarvojen
   hallinnoijien kannalta.
   Määritellessään vähimmäiskriteerejä EU:n ilmastosiirtymää koskevien vertailuarvojen ja
   EU:n Pariisin sopimuksen mukaisten vertailuarvojen laatimista varten sekä ESG-tietojen
   antamista koskevia vaatimuksia varten komissio otti huomioon yleisesti noudatettavan
   suhteellisuusperiaatteen säilyttäen samalla tietyn joustavuuden vertailuarvojen hallinnoijien
   kannalta.
   Suhteellisuusperiaate
   Delegoiduissa säädöksissä määritellään tarkemmin vertailuarvoasetuksessa säädetty
   toimivalta uusien EU:n ilmastovertailuarvojen sekä ESG-tietojen antamista koskevien
   vaatimusten osalta, jotta varmistetaan vertailuarvoasetuksen oikeasuhteinen soveltaminen.
   Komissio on ottanut huomioon kestävää rahoitusta käsittelevän teknisen asiantuntijaryhmän
   kertomuksen ja sidosryhmien palautteen ja pyrkinyt käyttämään oikeasuhteista
   lähestymistapaa määritellessään vähimmäisvaatimuksia EU:n ilmastosiirtymää koskevien
   vertailuarvojen ja EU:n Pariisin sopimuksen mukaisten vertailuarvojen laatimista varten sekä
   ESG-tietojen antamista koskevia vähimmäisvaatimuksia, joita vertailuarvojen hallinnoijien on
   noudatettava.
   Noudattaen vertailuarvoasetuksessa säädettyä toimivaltaa komissio katsoo, että on tarpeen
   erottaa menetelmään liittyvien ESG-tietojen antamista koskevat vaatimukset sekä
   vertailuarvoselvityksessä annettavia ESG-tietoja koskevat vaatimukset, koska näillä pyritään
   sijoittajien kannalta eri tavoitteisiin.
   Vertailuarvojen hallinnoijia ei tällä hetkellä vaadita luettelemaan ESG-tekijöitä niin
   kutsutuissa tietokoosteissa, vaikkakin useat hallinnoijat tekevät niin jo nyt. Siksi tämä tulee
   uutena vaatimuksena vain osalle niistä. Komission tavoitteena on mahdollisimman laaja
   yhdenmukaistaminen nykyisten markkinakäytäntöjen ja indikaattoreiden kanssa
   suhteettomien kustannusten välttämiseksi. ESG-tekijät perustuvat asiantuntijaryhmän
   kertomuksessa esitettyyn suositukseen nimenomaan siitä syystä, että markkinoiden toimijoita
   on kuultu laajasti kyseisen kertomuksen yhteydessä. Komissio ehdottaa myös
   asiantuntijaryhmän lähestymistavan hienosäätämistä edelleen erityisesti siten, että
   selkeytetään tiedoksi annettavien ESG-tekijöiden luetteloa, yksinkertaistetaan käytettyä
   terminologiaa ja viitataan tarvittaessa kansainvälisiin standardeihin, perussopimuksiin ja
   yleissopimuksiin.
   Komissio ei aio myöskään määrätä ESG-luokitusten tiedoksi antamista kaikkien
   vertailuarvojen osalta, sillä tätä käsitellään parhaillaan erillisenä aiheena kestävän kasvun
   rahoitusta koskevan toimintasuunnitelman yhteydessä.
FI                                                  3                                              FI
 ---pagebreak---    Vaikka asiantuntijaryhmän kertomuksessa suositetaan käyttämään energiakäännettä
   edistävien ja toisaalta fossiilisiin polttoaineisiin liittyvien toimien osuuksien suhdelukua eli
   ”vihreiden ja ruskeiden toimien osuuksien suhdetta” (”green to brown share ratio”), tätä
   parametria ei ole sisällytetty delegoituihin säädöksiin, koska näitä käsitteitä ei ole vielä
   määritelty EU:n tasolla ja koska niitä käsitellään parhaillaan erillisenä aiheena
   luokitusjärjestelmää koskevan tulevan asetuksen yhteydessä.
   Joustavuus
   EU:n ilmastosiirtymää koskevien vertailuarvojen ja EU:n Pariisin sopimuksen mukaisten
   vertailuarvojen vähimmäisvaatimuksia koskevassa delegoidussa säädöksessä vahvistetut
   vaatimukset jättävät jonkin verran liikkumavaraa vertailuarvojen menetelmien suunnitteluun.
   Tavoitteena on antaa markkinoille liikkumavaraa kehittää innovatiivisia strategioita ja
   mahdollisuus mukautua sijoittajien erityistarpeisiin.
   Delegoidussa säädöksessä, joka koskee selostuksen vähimmäissisältöä ilmoitettaessa, miten
   ESG-tekijät otetaan huomioon vertailuarvojen menetelmissä, vertailuarvojen hallinnoijia
   vaaditaan ilmoittamaan vain ne ESG-tekijät, joita ne käyttävät pyrkiessään ESG-tavoitteisiin,
   sekä ilmoittamaan, miten näitä ESG-tekijöitä käytetään.
   Vertailuarvoselvitystä koskevassa delegoidussa säädöksessä, vaatimukset eivät koske sellaisia
   vertailuarvojen hallinnoijia, jotka eivät pyri ESG-tavoitteisiin, kunhan ne ilmoittavat tämän
   selkeästi vertailuarvoselvityksen liitteenä olevalla asiaankuuluvalla malliasiakirjalla.
   3.1        Kustannus-hyötyanalyysi
   Yhdessä delegoiduista säädöksistä määritellään EU:n ilmastosiirtymää koskevien
   vertailuarvojen ja EU:n Pariisin sopimuksen mukaisten vertailuarvojen suunnittelussa
   sovellettavat vähimmäisvaatimukset. Koska nämä vertailuarvomerkinnät ovat vapaaehtoisia,
   kyseisessä delegoidussa säädöksessä säädetyt vaatimukset koskevat ainoastaan niitä
   vertailuarvojen hallinnoijia, jotka päättävät noudattaa näitä sääntöjä. Delegoidussa
   säädöksessä määritettävät vaatimukset ovat vähimmäisvaatimuksia, joten vertailuarvojen
   hallinnoijille jää suunnitteluun jonkin verran liikkumavaraa, jotta vaatimusten
   noudattamisesta aiheutuvat kustannukset voidaan pitää mahdollisimman alhaisina.
   Yleisemmin tarkasteltuna tässä lähestymistavassa määritellään selkeät ja yhdenmukaiset
   säännöt näiden vertailuarvojen suunnittelua varten, minkä ansiosta pitäisi voida olla
   mahdollista vähentää sisäisten toimintaohjeiden kehittämisestä aiheutuvia kustannuksia.
   Samalla jätetään markkinoille tilaa innovatiivisten strategioiden kehittämiselle ja niiden
   sijoittajien tarpeisiin vastaamiselle, jotka ovat halukkaita noudattamaan ilmastonäkökulman
   sisältäviä sijoitusstrategioita.
   Menetelmään           liittyvien    vähimmäistason          ESG-tietojen      antamista      sekä
   vertailuarvoselvityksessä annettavia vähimmäistason ESG-tietoja koskevat kaksi säädöstä
   edellyttävät, että vertailuarvojen hallinnoijat tekevät tietotekniikkainfrastruktuuriinsa
   tarvittavat muutokset, joiden avulla mahdollistetaan uusien tietojen tiedonkulku ja täytetään
   tietojen antamista koskevat vaatimukset. On syytä korostaa, että vertailuarvojen hallinnoijat
   antavat jo nykyisten markkinakäytäntöjen mukaan ESG-tietoja niin kutsutuissa
   tietokoosteissa, ja siksi uusien sääntöjen noudattamisesta aiheutuvien kustannusten odotetaan
   jäävän rajallisiksi.
   Vertailuarvojen hallinnoijien jatkossa antamat ESG-tiedot parantavat vertailuarvojen
   vertailtavuutta ja tuovat selkeyttä niille sijoittajille, jotka haluavat tehdä tietoon perustuvia
   ilmastoon liittyviä sijoituksia.
FI                                                  4                                                FI
 ---pagebreak---    3.2       Toissijaisuusperiaate
   Vertailuarvoasetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa. Asetus sisältää siirtymäajan kriittisiä vertailuarvoja varten sekä kolmansien
   maiden vertailuarvoja varten, joita voidaan käyttää unionissa ilman erillistä toimilupaa
   vuoden 2021 loppuun asti. Vertailuarvoasetuksen oikeusperusta on Euroopan unionin
   toiminnasta tehdyn sopimuksen 114 artikla, ja kaikkien asetukseen tehtyjen muutosten on
   noudatettava samaa oikeusperustaa.
   Yhä suurempi osa sijoittajista noudattaa vähähiilisiä sijoitusstrategioita ja käyttää
   vähähiilisyyden vertailuarvoja mitatakseen sijoitussalkkujen kehitystä.
   Sisämarkkinoiden moitteettoman toiminnan ylläpitämiseksi sijoittajien hyväksi ja
   korkeatasoisen kuluttajan- ja sijoittajansuojan varmistamiseksi vertailuarvoasetuksessa,
   sellaisena kuin se on muutettuna, otetaan käyttöön sääntelykehys, jossa vahvistetaan EU:n
   ilmastosiirtymää koskevien vertailuarvojen ja EU:n Pariisin sopimuksen mukaisten
   vertailuarvojen vähimmäisvaatimukset unionin tasolla. Vahvistamalla EU:n ilmastosiirtymää
   koskevat vertailuarvot ja EU:n Pariisin sopimuksen mukaiset vertailuarvot, jotka pohjautuvat
   Pariisin sopimuksessa määrättyihin hiilipäästöjä koskeviin sitoumuksiin liittyviin
   menetelmiin, voidaan osaltaan lisätä avoimuutta ja estää viherpesua.
   Jos käytössä ei ole yhdenmukaistettua kehystä, jolla varmistetaan yksittäis- tai
   yhteissijoitussalkuissa käytettävien vähähiilisyyden vertailuarvojen pääkategorioiden tarkkuus
   ja luotettavuus, on todennäköistä, että erot jäsenvaltioiden lähestymistavoissa luovat esteitä
   sisämarkkinoiden moitteettomalle toiminnalle.
   4.        DELEGOIDUN SÄÄDÖKSEN OIKEUDELLINEN SISÄLTÖ
   Asetuksen (EU) 2016/1011 49 artiklassa säädetään oikeudesta delegoitujen säädösten
   antamiseen.
            Säädöksen 1 artiklassa käsitellään selostusta siitä, miten ESG-tekijät otetaan
             huomioon vertailuarvojen menetelmissä.
            Säädöksen 2 artiklassa selvennetään, milloin vertailuarvojen hallinnoijien on
             päivitettävä vertailuarvojen menetelmiä koskeva malli.
FI                                                 5                                              FI
 ---pagebreak---                           KOMISSION DELEGOITU ASETUS (EU) …/…,
                                           annettu 17.7.2020,
         Euroopan parlamentin ja neuvoston asetuksen (EU) 2016/1011 täydentämisestä
     selostuksen vähimmäissisällön osalta ilmoitettaessa, miten ympäristöön, yhteiskuntaan
           ja hyvään hallintotapaan liittyvät tekijät otetaan huomioon vertailuarvojen
                                              menetelmissä
                                (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineissä ja rahoitussopimuksissa vertailuarvoina tai
   sijoitusrahastojen arvonkehityksen mittaamisessa käytettävistä indekseistä ja direktiivien
   2008/48/EY ja 2014/17/EU sekä asetuksen (EU) N:o 596/2014 muuttamisesta 8 päivänä
   kesäkuuta 2016 annetun Euroopan parlamentin ja neuvoston asetuksen (EU) 2016/10113 ja
   erityisesti sen 13 artiklan 2 a kohdan,
   sekä katsoo seuraavaa:
   (1)     Yhdistyneiden kansakuntien ilmastonmuutoksen puitesopimuksen nojalla hyväksytyn
           Pariisin sopimuksen, jäljempänä ’Pariisin sopimus’, jonka unioni hyväksyi4 5 päivänä
           lokakuuta 2016, tavoitteena on torjua ilmastonmuutosta entistä tehokkaammin muun
           muassa varmistamalla, että investointivirrat tukevat vähän kasvihuonekaasupäästöjä
           tuottavaa ja ilmastonmuutoksen kestävää kehitystä.
   (2)     Komissio antoi 11 päivänä joulukuuta 2019 Euroopan vihreän kehityksen ohjelmaa
           koskevan tiedonantonsa5 Euroopan parlamentille, Eurooppa-neuvostolle, neuvostolle,
           Euroopan talous- ja sosiaalikomitealle ja alueiden komitealle. Euroopan vihreän
           kehityksen ohjelma on uusi kasvustrategia, jonka tavoitteena on tehdä unionista
           oikeudenmukainen ja vauras yhteiskunta, jonka talous on moderni, resurssitehokas ja
           kilpailukykyinen, jossa kasvihuonekaasujen nettopäästöistä pyritään eroon
           vuoteen 2050 mennessä ja jossa kasvuun pyritään lisäämättä resurssien käyttöä.
           Euroopan vihreän kehityksen ohjelman täytäntöönpano edellyttää, että sijoittajille
           annetaan selkeitä pitkän aikavälin signaaleja hukkainvestointien välttämiseksi ja
           kestävän rahoituksen saamiseksi.
   (3)     Asetuksessa (EU) 2016/1011 vertailuarvojen hallinnoijia vaaditaan selostamaan
           kunkin tarjotun ja julkaistun vertailuarvon osalta, miten ympäristöön, yhteiskuntaan ja
           hyvään hallintotapaanliittyvät tekijät, jäljempänä ’ESG-tekijät’, otetaan huomioon
           vertailuarvojen menetelmien keskeisissä osissa.
   3
           EUVL L 171, 29.6.2016, s. 1.
   4
           Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan
           Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä
           Euroopan unionin puolesta (EUVL L 282, 19.10.2016, s. 1).
   5
           COM(2019) 640 final.
FI                                                    6                                                  FI
 ---pagebreak---    (4)    Jos kunkin vertailuarvon tai vertailuarvoryhmän osalta selostettaisiin eri tavalla, miten
          ESG-tekijät otetaan huomioon vertailuarvon menetelmien keskeisissä osissa, johtaisi
          tämä siihen, että vertailuarvot eivät olisi keskenään vertailukelpoisia ja ESG-tekijöiden
          laajuus ja tavoitteet jäisivät epäselväksi. Siksi on tarpeen vahvistaa tällaisten
          selostusten vähimmäissisältö sekä tätä varten käytettävä malli.
   (5)    Jotta tiedot voitaisiin mukauttaa paremmin sijoittajien tarpeisiin, vaatimuksessa
          selostaa, miten ESG-tekijät otetaan huomioon vertailuarvojen menetelmien keskeisissä
          osissa kunkin tarjotun ja julkaistun vertailuarvon tai vertailuarvoryhmän osalta, olisi
          otettava huomioon kohde-etuutena olevat omaisuuserät, joihin vertailuarvot
          perustuvat. Tätä asetusta ei pidä soveltaa vertailuarvoihin, kuten korkokantojen ja
          ulkomaan valuutan vertailuarvoihin, joihin ei liity ilmastonmuutokseen vaikuttavia
          kohde-etuutena olevia omaisuuseriä. Asetuksen (EU) 2016/1011 19 artiklan
          mukaisesti tätä asetusta ei pidä soveltaa hyödykkeiden vertailuarvoihin.
   (6)    Selostettaessa, miten ESG-tekijät otetaan huomioon vertailuarvojen menetelmien
          keskeisissä osissa, tiedot olisi annettava yhteenlaskettuna painotettuna keskiarvona,
          eikä näitä tietoja anneta erikseen vertailuarvon kunkin osatekijän osalta.
          Vertailuarvojen hallinnoijien olisi voitava antaa myös muita ESG-tekijöihin liittyviä
          tietoja, jos tämä on tarpeen ja asianmukaista.
   (7)    Jotta vertailuarvojen käyttäjille voitaisiin tarjota tarkkoja ja ajantasaisia tietoja,
          vertailuarvojen hallinnoijien olisi päivitettävä mallin sisältämät tiedot aina, kun
          menetelmään tehdään muutoksia, ja ilmoitettava päivitysten syyt ja päivämäärät.
   (8)    Jotta tiedot olisivat sijoittajille mahdollisimman avoimia, vertailuarvojen hallinnoijien
          olisi kerrottava selkeästi, pyrkivätkö ne ESG-tavoitteisiin,
   ON HYVÄKSYNYT TÄMÄN ASETUKSEN:
                                                       1 artikla
       Selostus siitä, miten ESG-tekijät otetaan huomioon vertailuarvojen menetelmissä
   1.       Vertailuarvojen hallinnoijien on selostettava, mitä komission delegoidun asetuksen
            (EU) …/… [Julkaisutoimisto lisää viittauksen Euroopan parlamentin ja neuvoston
            asetuksen (EU) 2016/1011 täydentämisestä vertailuarvoselvityksessä annettavan
            selostuksen osalta ilmoitettaessa, miten ympäristöön, yhteiskuntaan ja hyvään
            hallintotapaan liittyvät tekijät otetaan huomioon kussakin tarjotussa ja julkaistussa
            vertailuarvossa, annettuun komission delegoituun asetukseen6] liitteessä II
            tarkoitettuja ympäristöön, yhteiskuntaan ja hyvään hallintotapaan liittyviä tekijöitä,
            jäljempänä ’ESG-tekijät’, ne ovat ottaneet huomioon vertailuarvon menetelmiä
            suunnitellessaan, käyttäen tätä varten tämän asetuksen liitteenä olevaa mallia. Niiden
            on myös selostettava, miten nämä tekijät on otettu huomioon kyseisten menetelmien
            keskeisissä osissa, mukaan lukien kohde-etuutena olevien omaisuuserien,
            painotustekijöiden, parametrien ja indikaattoreiden valinnassa.
            Edellä 1 kohdassa säädetty vaatimus ei koske hyödykkeiden vertailuarvoja.
   2.       Yksittäisten vertailuarvojen osalta vertailuarvojen hallinnoijat voivat kaikkien tämän
            asetuksen liitteenä olevassa mallissa vaadittujen tietojen antamisen sijaan korvata
   6
          Komission delegoitu asetus (EU) …/…, annettu …, Euroopan parlamentin ja neuvoston asetuksen (EU)
          2016/1011 täydentämisestä vertailuarvoselvityksessä annettavan selostuksen osalta ilmoitettaessa,
          miten ympäristöön, yhteiskuntaan ja hyvään hallintotapaan liittyvät tekijät otetaan huomioon kussakin
          tarjotussa ja julkaistussa vertailuarvossa (EUVL L …, …, s. …).
FI                                                         7                                                    FI
 ---pagebreak---             nämä tiedot sisällyttämällä antamaansa selostukseen linkin verkkosivustolle, joka
            sisältää kaikki kyseiset tiedot.
   3.       Jos vertailuarvo on sekoitus erityyppisiä kohde-etuutena olevia omaisuuseriä,
            vertailuarvon hallinnoijan on selostettava, miten ESG-tekijät otetaan huomioon
            kussakin asiaankuuluvassa kohde-etuutena olevassa omaisuuserässä.
   4.       Vertailuarvojen hallinnoijat voivat sisällyttää antamaansa selostukseen myös muita
            ESG-tekijöitä ja niihin liittyvät tiedot.
   5.       Vertailuarvojen hallinnoijien on kerrottava selkeästi antamassaan selostuksessa,
            pyrkivätkö ne ESG-tavoitteisiin.
   6.       Vertailuarvojen hallinnoijien on antamissaan selostuksissa mainittava käytettyjen
            tietolähteiden ja standardien viitetiedot kaikkien tiedoissa annettujen ESG-tekijöiden
            osalta.
                                                 2 artikla
                                 Annetun selostuksen päivittäminen
   Vertailuarvojen hallinnoijien on päivitettävä antamansa selvitys aina, kun vertailuarvon
   menetelmiin tehdään muutoksia, ja muussa tapauksessa vuosittain. Lisäksi niiden on
   ilmoitettava päivityksen syyt.
                                                 3 artikla
                                    Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 17.7.2020
                                                  Komission puolesta
                                                  Puheenjohtaja
                                                  Ursula VON DER LEYEN
FI                                                   8                                             FI
 ---documentbreak---                             EUROOPAN
                            KOMISSIO
                                                      Bryssel 17.7.2020
                                                      C(2020) 4748 final
                                                      ANNEX
                                             LIITE
                                          asiakirjaan
                      KOMISSION DELEGOITU ASETUS (EU) .../...
       Euroopan parlamentin ja neuvoston asetuksen (EU) 2016/1011 täydentämisestä
   selostuksen vähimmäissisällön osalta ilmoitettaessa, miten ympäristöön, yhteiskuntaan
         ja hyvään hallintotapaan liittyvät tekijät otetaan huomioon vertailuarvojen
                                         menetelmissä
FI                                                                                       FI
 ---pagebreak---                                                          LIITE
               MALLIPOHJA SEN SELOSTAMISEKSI, MITEN YMPÄRISTÖÖN,
          YHTEISKUNTAAN JA HYVÄÄN HALLINTOTAPAAN (ESG) LIITTYVÄT
            TEKIJÄT OTETAAN HUOMIOON VERTAILUARVON MENETELMIEN
                                             KESKEISISSÄ OSISSA
               SELOSTUS SIITÄ, MITEN ESG-TEKIJÄT OTETAAN HUOMIOON
                  VERTAILUARVON MENETELMIEN KESKEISISSÄ OSISSA
   Kohta 1. Vertailuarvon hallinnoijan nimi
   Kohta 2. Vertailuarvotyyppi tai -ryhmä
   Valitse komission delegoidun asetuksen (EU) …/…
   [Julkaisutoimisto      lisää  viittauksen     Euroopan
   parlamentin ja neuvoston asetuksen (EU) 2016/1011
   täydentämisestä vertailuarvoselvityksessä annettavan
   selostuksen osalta ilmoitettaessa, miten ympäristöön,
   yhteiskuntaan ja hyvään hallintotapaan liittyvät tekijät
   otetaan huomioon kussakin tarjotussa ja julkaistussa
   vertailuarvossa, annettuun komission delegoituun
   asetukseen]     liitteessä II  esitetystä    luettelosta
   asiaankuuluva kohde-etuutena oleva omaisuuserä.
   Kohta 3. Vertailuarvon tai vertailuarvoryhmän nimi
   Kohta 4.        Otetaanko        vertailuarvon       tai   □ Kyllä □ Ei
   vertailuarvoryhmän menetelmissä huomioon ESG-
   tekijöitä?
   Kohta 5. Jos vastasit ”Kyllä ”kohdassa 4, luettele seuraavaksi kunkin vertailuarvoryhmän osalta ne delegoidun
   asetuksen (EU) …/… [Julkaisutoimisto lisää viittauksen Euroopan parlamentin ja neuvoston asetuksen
   (EU) 2016/1011 täydentämisestä vertailuarvoselvityksessä annettavan selostuksen osalta ilmoitettaessa, miten
   ympäristöön, yhteiskuntaan ja hyvään hallintotapaan liittyvät tekijät otetaan huomioon kussakin tarjotussa ja
   julkaistussa vertailuarvossa, annettuun komission delegoituun asetukseen] liitteessä II luetellut ESG-tekijät,
   jotka otetaan huomioon vertailuarvon menetelmissä.
   Selosta, miten näitä ESG-tekijöitä käytetään kohde-etuutena olevien omaisuuserien valintaan, painotukseen tai
   poissulkemiseen.
   Tiedot ESG-tekijöistä on annettava painotettuna keskiarvona kootusti vertailuarvoryhmän tasolla.
   a) Huomioon otetut ympäristöön liittyvät tekijät:                  Valinta, painotus tai poissulkeminen:
   b) Huomioon otetut yhteiskuntaan liittyvät tekijät:                Valinta, painotus tai poissulkeminen:
   c) Huomioon otetut hyvään hallintotapaan liittyvät                 Valinta, painotus tai poissulkeminen:
   tekijät:
   Kohta 6. Jos vastasit ”Kyllä ”kohdassa 4, luettele seuraavaksi kunkin vertailuarvon osalta ne delegoidun
   asetuksen (EU) …/… [Julkaisutoimisto lisää viittauksen Euroopan parlamentin ja neuvoston asetuksen
   (EU) 2016/1011 täydentämisestä vertailuarvoselvityksessä annettavan selostuksen osalta ilmoitettaessa, miten
   ympäristöön, yhteiskuntaan ja hyvään hallintotapaan liittyvät tekijät otetaan huomioon kussakin tarjotussa ja
   julkaistussa vertailuarvossa, annettuun komission delegoituun asetukseen] liitteessä II luetellut ESG-tekijät,
FI                                                          1                                                     FI
 ---pagebreak---    jotka otetaan huomioon vertailuarvon menetelmissä, riippuen asiaankuuluvasta kohde-etuutena olevasta
   omaisuuserästä.
   Selosta, miten näitä ESG-tekijöitä käytetään kohde-etuutena olevien omaisuuserien valintaan, painotukseen tai
   poissulkemiseen.
   ESG-tekijöitä ei ilmoiteta yksitellen vertailuarvon kunkin osatekijän osalta vaan kootusti painotettuna
   keskiarvona vertailuarvon osalta.
   Vaihtoehtoisesti kaikki nämä tiedot voi antaa myös sisällyttämällä vertailuarvoselvitykseen linkin vertailuarvon
   hallinnoijan verkkosivustolle. Verkkosivustolla annettujen tietojen on oltava helposti saatavilla ja käytettävissä.
   Vertailuarvojen hallinnoijien on varmistettava, että niiden verkkosivustolla julkaistut tiedot ovat saatavilla
   vähintään viiden vuoden ajan.
   a) Huomioon otetut ympäristöön liittyvät tekijät:                  Valinta, painotus tai poissulkeminen:
   b) Huomioon otetut yhteiskuntaan liittyvät tekijät:                Valinta, painotus tai poissulkeminen:
   c) Huomioon otetut hyvään hallintotapaan liittyvät                 Valinta, painotus tai poissulkeminen:
   tekijät:
   Linkki, joka sisältää tiedot ESG-tekijöistä kunkin
   vertailuarvon osalta:
   Kohta 7. Käytetyt tiedot ja standardit
   a) Tietojen syöttäminen
   i) Selosta, ovatko tiedot ilmoitettuja, mallinnettuja vai
   peräisin sisäiseltä tai ulkoiselta toimittajalta.
   ii) Jos tiedot ovat ilmoitettuja, mallinnettuja tai
   peräisin ulkoiselta toimittajalta, ilmoita tiedot
   toimittaneen kolmannen osapuolen nimi.
   b) Tietojen todentaminen ja laatu
   Selosta, miten tiedot on todennettu ja niiden laatu
   varmistettu.
   c) Vertailustandardit
   Kuvaile vertailuarvon menetelmissä                käytettyjä
   kansainvälisiä standardeja.
   Päivämäärä, jona tiedot on viimeksi päivitetty, ja
   päivittämisen syy:
FI                                                              2                                                      FI